# Candida albicans

### A Wikipédiából, a szabad lexikonból.

Candida albicans
Rendszertan

Ország: | Gombák (Fungi)
Törzs: | Tömlősgombák (Ascomycota)
Osztály: | Hemiascomycetes
Rend: | Saccharomycetales
Család: | Saccharomycetaceae
Nemzetség: | Candida (genus)
Faj: | C. albicans

Kettős latin név
Candida albicans

Candida albicans a széles körben elterjedt "Candida" sarjadzógombák osztályának a leggyakoribb faja. Normál körülmények között is megtalálható a szervezetben, a bél baktériumflórájának kontrollja alatt áll. Különböző változatai ismertek, a candida gombatörzsek nem mind lehetnek jelen testünkben, de akár már születéskor is bekerülhetnek szervezetünkbe (pl. csecsemőkori szájpenész). A bél hasznos baktériumflórája (immunrendszerünk részét is képezi) szabályozza a bélben letelepedett gombák szaporodását, de ha az károsodást szenved, vagy megsemmisül, akkor a bélben lévő élesztőgomba elszaporodik, elözönli a szervezetet (száj, garat, illetve a nemi szervek nyálkahártyája). Normális esetben ezek a jótékony baktériumokkal együtt az említett szervek normál flóráját alkotják, amely elengedhetetlenül szükséges az adott szervrendszer kifogástalan működéséhez.

### [szerkesztés] Kit támadnak a gombák

Naponta találkozhatunk kártékony gombákkal, de csak egyes emberek szenvednek a gombák okozta megbetegedésektől.

- immunrendszer gyengesége,
- táplálkozási elégtelenség,
- antibiotikumok gyakori szedése,
- stressz, feszültség,
- fogamzásgátlók, hormon készítmények és szteroidok szedése,
- cukorbetegség esetén,
- szénhidrátban (édesség) dús táplálkozás és még sok tényező (még a terhesség és a havi ciklus alatt történő hormon-szint ingadozás is) játszik szerepet abban, hogy a gombák ellepjék testünk nyálkahártyáit.

### [szerkesztés] A gomba túlterjedése által előidézett tünetek

A gombák túlzott elterjedése több tünetet okozhat egyszerre, vagy külön-külön, s gyakran egyéb más szervi betegség tünetei mögé elbújva. Ezerarcú betegségről van szó, emellett más betegségek tüneteit is súlyosbítja. Természetesen a tünetek fő okozója a gombák által kibocsátott méreganyag. A sok tünet közül csak néhány (rendszeri eloszlásban):

- fáradékonyság, fáradtság érzet,
- kimerültség, letargia,
- rosszkedv, labilis kedélyállapot, depresszió, pánikbetegség, halálfélelem, öngyilkossági hajlam,
- feledékenység, emlékezetzavar (memória-zavar), szétszórtság, koncentráció-képesség csökkenés (fiatalkorban is),
- gondolkodási képtelenség (mintha nem ezen a bolygón élne), képtelen magán uralkodni,
- bizonytalanság, határozatképtelenség,
- fejfájás,
- ingerlékenység, robbanékonyság, intolerancia,
- gyomorégés, haspuffadás (kellemetlen, fájdalmas), gázképződés, hasfájdalom,
- hasmenés vagy székrekedés,
- éhség esetén jelentkező (esetleg remegéssel járó) rosszullét,
- vastagbél gyulladás,
- vaginális panaszok: folyás, égő érzés, viszketés,
- gyakori felfázás, hólyaghurut,
- libidó csökkenés vagy szexuális vágy elvesztése,
- méhnyálkahártya gyulladás, visszatérő petefészek ciszták, vagy gyulladások, petevezeték gyulladás, meddőség,
- menstruációs zavarok, prementruáciális feszültség, PMS tünetek,
- férfiaknál makacs prosztata gyulladás,
- látásromlás: kettőslátás, homályos látás, szikrázó látás ...stb,
- ismeretlen eredetű izomfájdalom, görcs, merevség, illetve izületi bántalmak
- allergiás reakciók: élelmiszer-allergiák, asztma, vegyszerekkel szembeni érzékenység ...stb.
- tartós hőemelkedés,
- bőrtünetek: csalánkiütés, viszkető bőrfelületek, vörösödés, ekcéma ...stb.
- álmatlanság, alvászavarok, lidérces-üldözéses álmok,
- hajhullás, korpásodás, hajzsírosodás,
- testsúly csökkenés vagy elhízás,
- pajzsmirigy cisztás megbetegedése, túl- vagy alulműködése,
- gyermekek esetében: hiperaktivitás, tanulási nehézségek, gyakori felső léguti és középfül gyulladások, bőrviszketés, hasfájás, hasmenés, étvágytalanság ...stb.

Amennyiben a felsorolt tünetek közül a vizsgálatok nem támasztanak alá semmilyen szervi elváltozást, akkor kell gondolni a Candida albicans gomba által okozott megbomlott egyensúlyra.

## [szerkesztés] A Candida kimutatása

A Candida albicans élesztőgomba kimutatása nyelvkaparékból, garat-torok váladékból, hüvely-kenetből történhet. Székletminták esetén kétséges a 100%-os diagnózis. Mivel ezek a gombák bélflóránk kis részét képezik, lehet, hogy tünetek okozása nélkül is kimutathatóak, de legtöbb esetben nem (mintavételi hibák miatt). A legbiztosabb módja a vérsavóból történő Candida antitestek kimutatása.

## [szerkesztés] A Candidiasis kezelése

C. albicans gomba (ön)fertőzés, Candidiosis esetén az alábbi szempontokat kell figyelembe venni: (A pároknak együtt kell alkalmazniuk a kezelést!).

1. Szigorúan elkerülni minden olyan élelmiszert, amely a gombák eledelét képezi: finomított cukor, cukorkák, csokoládé, cukrozott üdítőitalok, szörpök, élesztővel készült élelmiszerek, erjedt, illetve erjedéssel készült termékek, ecet, ill. ecetes élelmiszerek, penészgombás termékek és minden olyan élelmiszer, amely megterheli a szervezetet és az immunrendszert.

2. Immunrendszert erősítő szerek fogyasztása.

3. A szervezet méregtelenítő funkciójának elősegítése, megerősítése.

4. A bél mikroflórájának megerősítése probiotikus készítmények segítségével.

5. Gomba-ellenes szerek fogyasztása.

## [szerkesztés] Külső hivatkozások

### [szerkesztés] Magyar lapok

- Startlap linkgyűjtemény

### [szerkesztés] Angol nyelvű lapok

- U.S. National Institutes of Health - Candida albicans genom
- NIH - Fenotípus váltás

A lap eredeti címe "http://hu.wikipedia.org../../../c/a/n/Candida_albicans.html"

Kategóriák: Betegségek | Gombák

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- עברית
- Italiano
- Nederlands
- Português
- Türkçe